Армин Мюлер
Към луната

Превод от немски: Богдана Зидарова, —

chitanka.info

Ти, дружке на нощта, луна,

кръжиш покрай земята,

на звездния орляк съня

закриляш в небесата.

Щом мръкне, чакан гост си ти

и бялата омая

на твоя диск ще заблести

чак тука в мойта стая.

Ти виното опитваш с нас,

стъклата ни избистряш,

писмо ли пишем в късен час,

надничаш ти към листа.

Понявга спираш своя бяг,

поглеждаш дяволито,

очи притваряш, после пак

усмихната отлиташ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.